Predkladacia správa

Návrh zákona o výkone väzby a zmene a doplnení niektorých zákonov vypracovalo Ministerstvo spravodlivosti SR podľa Plánu legislatívnych úloh vlády SR na rok 2004 nadväzne na predloženie rekodifikovanej podoby nového Trestného zákona a Trestného poriadku do Národnej rady SR.
Základnými cieľmi návrhu zákona a predpisov naň nadväzujúcich je zabezpečiť:
1. širšiu ochranu práv obvineného vo väzbe,
2. zaobchádzanie s obvineným tak, aby výkon väzby nebol vnímaný ako sankčný, ale výlučne zaisťovací inštitút na účely trestného konania,
3. podmienky na reálnejšie uplatňovanie prezumpcie neviny a ďalšiu humanizáciou výkonu väzby s dôrazom na zásadu, že obvineného možno obmedziť len vo výkone tých práv, ktoré sa vzhľadom na výkon väzby môžu uplatniť,
4. vytvorenie systému výkonu väzby porovnateľný s európskym štandardom, rešpektujúci príslušné medzinárodné konvencie,
5. vytvorenie reálne právne, ekonomické, personálne podmienky na ďalšie prehlbovanie humánneho a ústretového prístupu k obvinenému využívajúc pritom účinné moderné prístupy,
6. podmienky pre účinnú kontrolu výkonu väzby orgánmi nezávislými od správy väzenstva.

Vyčíslený dopad návrhu zákona na verejné financie je obsahom doložky finančných, ekonomických, environmentálnych vplyvov a vplyvov na zamestnanosť.